
SPRENDIMO „DĖL ŠIAULIŲ MIESTO PEDAGOGINĖS PSICHOLOGINĖS TARNYBOS NUOSTATŲ PATVIRTINIMO“ PROJEKTO
AIŠKINAMASIS RAŠTAS

2025-08-20
Šiauliai

Parengto sprendimo projekto tikslai ir uždaviniai. 
Parengto sprendimo projekto tikslas – patvirtinti naujus Šiaulių miesto pedagoginės psichologinės tarnybos nuostatus (toliau – Nuostatai) įteisinant juose pasikeitusių teisės aktų nuostatas. 
Dabartinis sprendimo projekte aptariamų klausimų reguliavimas.
Šiaulių miesto pedagoginės psichologinės tarnybos (toliau – PPT) Nuostatai patvirtinti Šiaulių miesto savivaldybės tarybos 2024 m. birželio 6 d. sprendimu Nr. T-226 „Dėl Šiaulių miesto pedagoginės psichologinės tarnybos nuostatų patvirtinimo“.
Sprendimo projekte numatytos naujos teisinio reglamentavimo nuostatos.
Sprendimo projektas parengtas ir teikiamas vadovaujantis:
1. Valstybės duomenų agentūros generalinio direktoriaus 2024 m. gruodžio 3 d. įsakymo „Dėl ekonominės veiklos rūšių klasifikatoriaus (EVRK 2.1 red.) patvirtinimo“ nuostatomis.
2. Lietuvos Respublikos Švietimo, mokslo ir sporto ministro 2024 m. rugpjūčio 30 d. įsakymo Nr. V-928 „Dėl mokinio specialiųjų ugdymosi poreikių vertinimo, ugdymo pritaikymo ir (ar) reikalingos švietimo pagalbos skyrimo tvarkos aprašo patvirtinimo" (toliau – Aprašas) nuostatomis. Šio Aprašo III skyriaus 17 punkte nurodyta, kad PPT supažindina tėvus (globėjus, rūpintojus), pilnametį mokinį su specialiųjų ugdymosi poreikių vertinimo išvadomis ir rekomendacijomis, informuoja tėvus (globėjus, rūpintojus), pilnametį mokinį apie apeliacijos galimybę. 
Priėmus sprendimą, galimos pasekmės.
Pasekmės teigiamos. Priėmus sprendimą, bus patvirtinti Šiaulių miesto pedagoginės psichologinės tarnybos nuostatai, kurie atitiks galiojančius teisės aktus. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą bus pripažintas netekusiu galios Šiaulių miesto savivaldybės tarybos 2024 m. birželio 6 d. sprendimas Nr. T-226 „Dėl Šiaulių miesto pedagoginės psichologinės tarnybos nuostatų patvirtinimo“.
Sprendimui įgyvendinti reikalingi priimti papildomi teisės aktai.
Sprendimui įgyvendinti nereikės priimti papildomų teisės aktų.  
Sprendimui įgyvendinti reikalingos lėšos.
Sprendimui įgyvendinti nebus reikalingos papildomos biudžeto lėšos.
Sprendimo projekto antikorupcinis vertinimas.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (+370 41) 38 64 74. Projekto iniciatorius – Švietimo skyrius. 

